Artturi Tiura

Artturi Mikael Tiura (28. syyskuuta 1908 Kuru – 24. joulukuuta 1991 Kuru) oli suomalainen linja-autoliikennöitsijä ja liikenneneuvos.Kalevi Ojanen : Kurun Vaakaniemen Lahdenpohjan sukukirjaKuolleita : Liikenneneuvos Artturi Tiura, Helsingin Sanomat 7.1.1992

Tiuran vanhemmat olivat torppari ja seppä Kalle Tiura ja Vilhelmiina Vastamäki. Tiura aloitti liikennöitsijänä Kurussa 1930-luvulla. Hän harjoitti syöttöliikennettä Näsijärvellä liikennöineiden matkustajalaivojen Kurussa sijainneille poikkeamislaitureille ja alkoi myös liikennöidä suoraan Kurusta Tampereelle sen jälkeen kun teiden kunto oli parantunut.Mikko Manka: Näsijärven laivayhtiöt ja linja-autoliikenteen nousu 1918-1939, Tekniikan Waiheita 3/2008A. Tiura Oy:n aikatauluja 1960- ja 1970-luvuilta Suomen linja-automuseo

Jo vuodesta 1928 lähtien, jolloin maanteitä ei vielä talvisin aurattu, Tiura hoiti hankkimallaan Buick-henkilöautolla liikennettä jäätietä pitkin Kurun kirkonkylästä Tampereen Mustanlahden satamaan. Ensimmäisen, Chevrolet-merkkisen käytetyn linja-autonsa Tiura osti vuonna 1934. Matka Kurun kirkonkylästä Näsijärven länsipuolitse Tampereelle kesti siihen aikaan kolme tuntia.Ossi Säpyskä: Pirkanmaan autoliikenteen vaiheet, s. 92–93. Tampere: Pirkanmaan Autoalan Veteraanit ry, 1988. 

Tiura liikennöi Tampereelta Ylöjärven kautta Kuruun sekä edelleen Ruovedelle ja Virroille. Hänellä oli linjoja myös Kihniöön ja Parkanoon. Vuonna 1955 Tiura osti Ylöjärven Linja Oy:n, jolloin hänen liikennekenttänsä laajeni Viljakkalaan. Tiuran linja-autoliikenne oli laajimmillaan 1960- ja 1970-lukujen vaihteessa, jolloin autoja oli 35. Maaltamuuton verottaessa matkustajia myös Tiura joutui karsimaan liikennettään 1970-luvulla. 

Kotiseudullaan Tiuralla oli useita luottamustehtäviä. Hän kuului muiden muassa Kurun kirkkovaltuustoon, moniin kunnallisiin lautakuntiin ja Kurun Säästöpankin hallitukseen sekä oli Kansallis-Osake-Pankin Kurun konttorin valvoja. Hänen harrastuksiaan olivat oman metsätilan hoito ja toiminta Kurun Lions Clubissa.Linja-auto-lehti 4/1983, s. 39. Helsinki: Linja-autoliitto. Tiura sai liikenneneuvoksen arvon 1975, ja Kurun vuoden yrittäjäksi hänet valittiin 1977. Hän myi 30 auton yhtiönsä A. Tiura Oy:n Länsilinjoille vuonna 1979.

 Lähteet 

 Aiheesta muualla 
 SKS Biografiakeskus : Suomen talouselämän vaikuttajat : Liikenneneuvos Artturi Tiura (1908–1991) 
 Bussidata : A. Tiura Oy

Luokka:Suomalaiset yrittäjät
Luokka:Tampereen liikenne
Luokka:Vuonna 1908 syntyneet
Luokka:Vuonna 1991 kuolleet